
Når myter falder til 

jorden 

Af Kim Møller Hansen 

Flertallet af artiklerne i det netop udkomne 
nummer af UFO-Nyt har en gennemgående, 
rød tråd: nedstyrtninger. Det er selvfølgelig 
ikke nogen tilfældighed. En af grundene er, at 
jeg i efteråret 2008 læste bogen »X-Plane 
Crashes. Exploring Experimental, Rocket 
Plane, and Spycraft Incidents, Accidents And 
Crash Sites« skrevet af Peter W. Merlin og 
Tony Moore. De to amerikanere har siden 
1970'erne interesseret sig for fly og især for 
eksperimentalfly (de fleste med et X i navnet) 
og gennemført utallige ekspeditioner til 
steder, hvor X-fly er styrtet ned. Sammen 
med andre fly-entusiaster har de dannet 
»Aerospace Archeology Team« (se 
ogsåwww. thexhunters.com). Deres 

velillustrerede bog er interessant læsning, og 
jeg faldt bl.a. over et afsnit med overskriften 
»UFO Crash Site?«. Det sætter de mange myter om nedstyrtede rumskibe i et 
nyt lys: Der er ingen tvivl om, at mange historier om ufo-styrt i virkeligheden 
er forvanskede genfortællinger af ægte havarier, ikke af rumskibe, men af 
hemmelige eksperimentalfly. Læs mere i artiklen »Jagten på vragrester«. 

En anden god grund til at se nærmere på nedstyrtninger er, at historierne om 
dem lever i bedste velgående. I DR2's temaaften om ufoer (»UFOerne vender 
tilbage«), sendt lørdag den 29. november 2008, havde programmets 
tilrettelægger, Ole Retsbo, været i New Mexico, hvor en lokal 
rumskibstilhænger viste Retsbo og filmholdet rundt på et formodet 
nedstyrtningssted. Det drejede sig om den påståede ufo-nedstyrtning i marts 
1948 ved Aztec i New Mexico. Hændelsen blev udødeliggjort i bogen »Behind 
the Flying Saucers« (1950) af Frank Scully og bygger på oplysninger fra 
opfinderen Silas Newton og hans makker Leo GeBauer, der ifølge Newton var 
en statsansat videnskabsmand, som havde arbejdet på hemmelige projekter 
for regeringen. Ifølge de to driftige herrer havde det havarerede rumskib med 
en diameter på 10 meter haft flere små rumvæsner ombord. 

Newton og GeBauer var i besiddelse af et stykke mystisk, ikke-jordisk metal, 
der kunne spore olie, og som de gerne stillede til rådighed for oliejægere, 
naturligvis mod betaling. 

Mysteriet i Aurora 
Jagten på vragrester 
Hvad så ostronouten? 
Verdens første ufo-styrt 




Scullys oplysninger blev tjekket af journalisten J.P. Cahn fra San Francisco. 
Cahn kunne i 1952 afsløre, at Newton og GeBauer var garvede svindlere, der 
gennem deres tvivlsomme projekter havde franarret investorer pæne summer 
og i den grad var i konflikt med loven. Newtons mystiske vragrest var blot 
jordisk aluminium. Afsløringen kølnede mange ufologers interesse for påståede 
ufo-nedstyrtninger i årevis, og Scully blev sendt i skammekrogen, men, som 
Ole Retsbo kunne dokumentere i tv-udsendelsen, så dyrkes Aztec-hændelsen 
stadig, og den sympatiske, lokale rundviser i New Mexicos ørken nævnte intet 
om Newtons og GeBauers meritter for 60 år siden. 

Og Aztec er som bekendt ikke det eneste nedstyrtningssted. Vi kommer 
selvfølgelig ikke uden om Roswell, heller ikke i det nye nummer af UFO-Nyt, 
selv om vi i SUFOI ikke mener, at hændelsen her har noget som helst med 
rumskibe at gøre. Står det derimod til Ryan S. Wood, så er der foruden Roswell 
og Aztec 72 andre ufo-nedstyrtningssteder Jorden rundt. Wood har siden 2003 
hvert år i november afholdt en »Crash Retrieval Conference« i Las Vegas, og i 
2005 udgav han bogen »Majic Eyes Only - Earth's Encounters With 
Extraterrestrial Technology« (se »Flvor er beviserne«), hvor han genfortæller 
historierne om alle ufo-nedstyrtningerne. Men kvantitet og kvalitet følges som 
bekendt ikke altid ad, og anekdoter gør ingen videnskab - uden dokumentation 
er selv 74 anekdoter intet værd. Ryan S. Wood bruger samme metode som 
Frank Scully: Flellere en god historie end at lade sig forvirre af fakta! 

Men myterne lever endnu. UFO-Nyt nr. 1, 2009, forsøger at pille lidt ved dem. 


Hvad så Buzz Aldrin? 

Af David Morrison 

Det hævdes ofte, at både 
astronauter og kosmonauter 
har set ufoer i rummet. Det er 
påstande, som tilsyneladende 
bakkes op af mange videoklip 
på YouTube. Nu er turen 
kommet til Apollo-astronauten 
Buzz Aldrin - det andet 
menneske på Månen. 

På en måde er ufoer virkelige. Mange 
mennesker ser rent tilfældigt objekter 
på himmelen, som de ikke 
umiddelbart kan identificere som fly, 
balloner, planeter, stjerner eller 
usædvanlige atmosfæriske 

fænomener. De spørgsmål, som jeg 
modtager fra offentligheden (via »Ask 
an Astrobiologist«), tyder på, at 
mange forbinder ufoer med bortførelser og besøg af aliens, krydret med 
konspirationsteorier om at skjule disse oplysninger for offentligheden. 

Hvis ufoer er fremmede rumskibe, som besøger Jorden, er det rimeligt at 
antage, at astronomer finder beviserne på fremmede civilisationers eksistens, 
eller at de opfanger radiosignaler fra fremmede rumskibe på de meget 



Buzz Aldrin på Månen fotograferet af 
Neil Armstrong. 

Foto: NASA 





følsomme radiomodtagere, som bruges til kommunikation med vores egne 
rumfartøjer. Måske er astronauter på rumfærd blandt de første, som kommer 
med troværdige observationer af fremmede rumskibe eller kulturgenstande. 
Det sidste er allerede en realitet, hvis man skal tro historierne på nettet. 

David Morrison er seniorforsker hos NASA og fungerende chef 
for NASA Lunar Science Intitute og medlem af Committee for 
Skeptical Inquiry. Morrison modtog Carl Sagan-medaljen af 
American Astronomical Society for sit arbejde med at formidle 
videnskab til almindelige mennesker. Man kan stille spørgsmål 
til ham om liv i universet på Ask an Astrobiologist: 
http://astrobiology.nasa.gov/ask-an-astrobiologist/. 

Foto: NASA 

YouTube-videoklip omtalt i artiklen 

Klip fra Science Channel: www.youtube.com/watch?v=XlkVlybBnHI 
Klip fra CNN's Larry King Live: www.youtube.com/watch?v=xgyzdk3ZMJk 



En angiveligt meget veldokumenteret rapport stammer fra et interview, hvor 
astronauten Buzz Aldrin fortæller om en observation af en ufo på Apollo 11 
missionen. I et interview på Science Channel, fortæller Aldrin, at han, Neil 
Armstrong og Mike Collins så et uidentificeret objekt, som så ud til at følge 
efter deres Apollo-rumfartøj. 

For at få historien bekræftet kontaktede jeg Buzz Aldrin. Han var glad for at 
fortælle, hvad der egentlig skete. Han sagde, at hans bemærkninger var taget 
ud af en sammenhæng, hvilket fuldstændig fordrejede, hvad han havde sagt. 
Det er rigtigt, at Apollo ll's besætning så et uidentificeret objekt følge 
rumfartøjet, da de nærmede sig Månen. De fik bekræftet, at det mystiske 
objekt ikke var Apollo ll's løfterakets øverste, store trin, da det var omkring 
10.000 km fra dem. De konkluderede derfor, at det, de så, var et af de små 
paneler, som havde siddet på løfte rakette ns øverste trin (enhver del af 
løfte rakette ns øverste trin ville fortsætte med at følge rumfartøjet, da begge 
befandt sig i det lufttomme rum). Disse paneler var for små til, at de kunne 
spores fra Jorden, oq var forholdsvis tæt på Apollo-rumfartøjet. 

Aldrin fortalte mig, at de var enige 
om ikke at omtale episoden på den 
åbne kommunikationskanal, da de var 
opmærksomme på, at deres 
oplysninger kunne misfortolkes. 
Aldrins forklaring om identifikationen 
af panelerne blev klippet ud af 
interviewet på Science Channel, 
hvilket gav det indtryk, at Apollo 11 
mandskabet havde set en ufo. 

Aldrin fortalte mig, at han var vred 
over den vildledende redigering og 
bad Science Channel om at berigtige 
den forsætlige fordrejning, hans bemærkninger havde fået, men de afviste 
ham. Aldrin forklarede sig senere i CNN's Larry King Live, men blev forsøgt 
afbrudt af studieværten, før han havde talt færdig. 

Som følge af YouTubes popularitet er følgende spørgsmål sendt til mig 
gentagne gange: 

„Se den video på YouTube, hvor Buzz Aldrin siger > at han så en ufo på Apollo 
11's tur til Månen. Hvem er fuld af løgn? NASA eller den store amerikanske helt 
Buzz Aldrin ?" 

Mit svar er, at løgnen kommer fra 
Science Channel-videoens 

producer, som undlod at bringe 
sidste halvdel af interviewet. Det 
er belærende at se dette 
interview og opleve, hvordan 
historien bliver pyntet og til sidst 
manipuleret. Det meste af 
snakken kommer fra 

intervieweren og ikke fra Aldrin, 
men deres kommentarer er blevet 
redigeret for at skabe en illusion 
om en sammenhængende 
beretning. Under interviewet ser 
man en montage med korte 
scener fra Apollo 11 og andre 
missioner, inklusive et uskarpt 
billede taget gennem vinduet under en senere mission. Kun en kritisk seer vil 
bemærke, hvad Aldrin fortalte, og hvad speaken sagde, og hvilken forbindelse 
de havde med videoklippene. Slutproduktet er en dygtigt lavet misinformation, 
med stærke antydninger - uden egentlig at lyve - om, at Aldrin og den øvrige 
besætning så et fremmed rumskib. 

På internettet er der mange påstande om, at NASA-astronauter har set 
fremmede rumskibe. De bygger på citater fra „hemmelig kommunikation" 
mellem besætningerne på rumfartøjerne og Houston. Det er korrekt, at der 
finder en sådan privat kommunikation sted, men det drejer sig om fx 
besætningens helbredstilstand. Internet-historierne om aflyttede samtaler er 
aldrig blevet dokumenteret og er ofte tillagt en læk fra ukendte NASA- 
medarbejdere, hvis job (eller endda liv) angiveligt skulle være i fare, hvis de 
blev afsløret. Mange af disse historier drejer sig om Apollo 11-færden, og de 
indeholder påstande om, at fremmede rumskibe ledsagede NASA-fartøjet 
under dets månelanding, og at en række fremmede rumskibe stod 
opmarcheret på en kraterkant og overvågede astronauternes vandring på 
Månens overflade. Apollo 11 landede faktisk på en plan overflade, hvor der 
hverken var bakker eller kraterkanter, som ellers kunne have givet gode 
oversigtsforhold. 



Buzz Aldrin bad Science Channel oplyse 
deres seere om, at han ikke så en ufo, 
men blev afvist. Her er Aldrin fotograferet 
den 10. oktober 2007. 

Foto: Bruce Janele, National Space Society 




Efter hvad jeg ved, har ingen NASA- 
astronaut nogensinde rapporteret at have 
set en ufo i rummet, endsige at have 
stået over for aliens. Det betyder dog 
ikke, at ingen af astronauterne tror på, at 
aliens har besøgt Jorden. I 2008 kom det 
frem i medierne, at Apollo 14-astronaut 
Edgar Mitchell tror, at nogle ufo-rapporter 
drejer sig om ægte ufoer. Han har 
deltaget i nogle møder afholdt af ufo- 
troende, og han påstår, at nogle af 
rapporterne er sande, og at den 
amerikanske regering og militær er 
vidende om disse fremmedes besøg. 

Mitchell hævder dog ikke, at han selv har 
set aliens. Hans astronaut-kolleger har 
fortalt mig, at han altid har været 
interesseret i det okkulte, og at han har 

forsøgt at udføre et parapsykologisk Den k e store Saturn . 5 raket 
eksperiment pa rejsen til og fra Manen. sender Ap0 n 0 X1 af sted mod 
Det er let for en journalist at ignorere Månen den 16 . juM 1969 . Den 
Mitchells advarsel om, at de fleste ufo- enorme Saturn-5 raket, som 
rapporter er usande, eller om at han ikke imponerer besøgende på NASA's 
selv har set en alien, og så give udtryk rumparker ved Canaveral i 
for, at han og andre astronauter jævnligt Houston og Huntsville, er ikke 
har truffet væsener fra andre verdener. modeller i fuld størrelse, men 
En påstand, som går igen i flere af de virkelige raketter bygget til at 
breve, jeg har modtaget, handler om, at °P sende Apollo 18, 19 og 20. 
aliens ma have advaret visse personer 

om at holde sig væk fra deres baser på Månen. Hvorfor skulle man ellers 
pludselig afbryde Apollo-programmet, da der stadig var tre planlagte missioner 
- som var næsten klar til opsendelse - tilbage? Jeg indrømmer, at jeg var 
overrasket over den pludselige afslutning på Apollo-programmet, mens det var 
på toppen af sin succes, men jeg accepterer den officielle forklaring om, at det 
skyldtes, at Nixon administrationen ændrede den politiske prioritering, da 
mange betragtede Apollo som et Kennedy-Johnson program. 

Kilde: 

Skeptical Inquirervol. 33, nr. 1, 2009 
Oversættelse: -for & kmh 


Andre artikler på ufo.dk om 
astronauter/kosmonauter og ufoer 

UFOer på NASA-film? 

UFO-Mail nr. 89 
UFO-Mail nr. 101 
UFO-Mail nr. 73 

Ukendt objekt ved rumstationen 





Send ufo-mail til familie, venner og bekendte! 

Synes du, at ufo-mail er spændende oplysninger og interessant læsning, så 
send denne ufo-mail videre til din familie, dine venner og bekendte. 

Så har de også muligheden for at modtage ufo-mail gratis og uforpligtende, 
når der sker noget nyt: 

Danske og udenlandske observationer eller fotografier, aktuelle 
himmelfænomener og spændende tilbud på ufo-materialer. 



